Ego Girardus, dictus Chapuset, de Livier, notum facio universis... quod ego non deceptus, non coactus, non aliqua machinatione circonventus, non vi, non dolo, non metu seu precibus inductus, sed spontaneus, pro meis necessitatibus utiliter expediendis et agendis, vendidi, vendo, trado, cedo, quitto et concedo im perpetuum et irrevocabiliter nobili domino Johanni de Cabilone, domino de Arlato, et suis heredibus seu successoribus aut cui concedere voluerit, tres pecias prati scriptas inferius: videlicet pratum des Arces supra Valfaramain; item, pratum dictum de Perretia, contiguum prato Walcheri, dicti Guant, et pratum dictum de la Mortuel de Malessart, contiguum, ex una parte, prato Singuyni Afarvel et, ex altera, prato dicti Kamelin; vendidi, inquam, pro quatuordecim libris stephaniensium bonorum et legalium, quas habui et recepi a dicto Johanne, nomine precii, in pecunia numerata, de qua me teneo plenarie pro pagato... In cujus rei testimonium, sigillum venerabilis capituli ecclesie Sancti Anatholii Salinensis presentibus litteris rogavi et feci apponi... Datum anno Domini Mº ducentesimo septuagesimo, XVIº kalendas augusti.